kardosdrur/scandi-wiki huggingface dataset:
Det Danske Musicalakademi

Det Danske Musicalakademi (på engelsk: The Academy of Musical Theatre) er Danmarks eneste professionelle uddannelse for musicalperformere. Akademiet ligger i Kongensgade i Fredericia og har ligget her siden 2000. Skolen er tilknyttet Fredericia Teater, hvor tidligere rektor Søren Møller er direktør. Siden 2012 har skolens rektor været Thomas Agerholm. 

Uddannelsen adskiller sig fra den traditionelle skuespilleruddannelse (som er i Århus, Odense og København) ved at fokusere på performance/musical som kunstart (altså både sang, dans og teater). Derfor hedder uddannelsen musicalperformer og ikke skuespiller. Musicalperformer-uddannelsen tager udgangspunkt i en 3-årig bacheloruddannelse, som på et tidspunkt skal kunne udvides med 2 ekstra år til en master. Skuespilleruddannelsen tager 4 år. 

I løbet af uddannelsen får de studerende mulighed for at afprøve færdigheder ved solokoncerter i Det Bruunske Pakhus i Fredericia. Uddannelsen afsluttes samtidig af en showcase, hvor skolens 2. og 3. årgang viser to professionelle musicals på tre timer. Skolen har optagelsesprøve hvert år i marts og optager otte elever på hver årgang. 

Uddanelsen er 3-årig, hvor der undervises i alle 3 performanceformer, dans, sang og dramatik, både særskilt og tværfagligt. Skolen har flere udenlandske undervisere til f.eks. masterclasses, bl.a. flere større Broadway-instruktører, komponister og dramalærere. Blandt andet David Brunetti, Jason Robert Brown, Lisa Kent, John Bucchino og Stephen Schwartz.

Uddannelsen har siden 2011 været statsstøttet og SU-berettiget.

Undervisere 
Skolens faste undervisere, anno 2013, er bl.a.:
 Daniel Bohr
 Finn Hesselager
 Johnny Jørgensen
 Sonja Oppenhagen
 Thomas Agerholm
 Ulla Ankerstjerne
 Helle Hansen
 Martin Konge
 Michael Eigtved
 Søren Møller
 Rebekka Lund
 Ulla Ankerstjerne

Kendte musicalperformere uddannet fra musicalakademier 
 Pelle Emil Hebsgaard - Fredericia Teater, Aladdin the musical, Genie, Tamtam i Tivoli (2014, 2015), 9. april, (2015) (uddannet 2011)
 Kasper Le Fevre - Specialklassen (uddannet 2003)
 Camille-Cathrine Rommedahl - Det Ny Teater, ensemble. Julefrokosten, film. (uddannet 2005)
 Lars Mølsted - Fredericia Teater, ensemble. (uddannet 2010)
 Mads Æbeløe - Esaura, forfatter (uddannet 2006)
 Johannes Nymark - Det Ny Teater, Sing'in in the Rain. Fredericia Teater, Aladdin the musical, Aladdin. 2.plads ved Vild Med Dans 2014. Gift med [Silas Holst] (uddannet 2009)
 Kristine Yde - Det Ny Teater, Sing'in in the Rain, Frozen, Anna, (stemme), Disney (2013) (uddannet 2008)
 Rasmus Krabsen Albeck - Anja og Viktor, lillebroren Esben, film. (uddannet 2012)
 Sandra Elsfort - Chess, Århus Teater (uddannet 2010)
 Emil Birk Hartmann - Broen, August, TV-serie DR/SVT. (uddannet 2013)
 Kristine Marie Brendstrup - Nørrebro Teater, Next to normal (uddannet 2009)
 Martin Skriver - Fredericia Teater, Det Ny Teater, Odense Teater, Lighthouse X (Band), (uddannet 2013)

Musicalakademi
Musik i Fredericia
Musicalakademi
Uddannelse i Fredericia
Esaura

Easura er en nyskrevet dansk musical om Fredericia i efterkrigstiden i 1849 med urpremiere på Fredericia Teater 19. september 2013.
Musicalen er skrevet af danske Mads Æbleø og amerikanske John Bucchino.

Historien handler om Abraham Fournais, der ikke kan give slip på sin datter Esaura og lade hende følge sit hjerte, fordi han ikke selv kunne da han var ung.

Medvirkende 
Det originale cast er:
 Anders Gjellerup Koch - Abraham Fournais
 Annelouiise Abegg Gomard - Esaura Fournais
 Christian Lund - Soldaten Christian Jensen
 Nicoline Siff Møller - Alma Jensen
 Søren Bech-Madsen
 Astrid Højgaard - Dorthea
 Johnny Jørgensen - Ensemble
 Thomas Bay - Ensemble
 Regitze Glenthøj - Ensemble
 Trine Nyman - Ensemble
 Mads Æbeløe - Ensemble

Musicals fra Danmark
Kultur i Fredericia
David Gray

David Gray er navnet på flere personer:

 David Gray (fodboldspiller) (født 1988) - en skotsk fodboldspiller
 David Gray (sanger) (født 1968) - en britisk singer/songwriter
Andros Townsend

Andros Darryl Townsend (født 16. juli 1991) er en fodboldspiller, der spiller som kantspiller/wing hos Luton Town i Premier League. Han har repræsenteret England på U/16, U/17, U/19 og U/21 niveau og står (pr. juli 2021) noteret for 13 kampe for Englands førstehold.

Førsteholdsgennembrud i Tottenham 
Townsend startede i 2013-14 sæsonen godt, da han spillede mod Crystal Palace, Swansea City og Dinamo Tblisi, og scorede to assister imod sidstnævnte. Han startede også inde imod Arsenal i Tottenhams smalle nederlag.

Landshold 
Townsend fik sin debut for englands landshold den 11. oktober 2013 i en venskabskamp som endte 4-1 til Townsend og co. imod , hvor Townsend var i start 11'eren og scorede bl.a. i 78' minut.

Townsend har repræsenteret England på internationalt plan. Han har spillet på U/16, U17, U/19 og U/21.

I maj 2013, blev Townsend opkrævet af Football Association over påståede overtrædelser af reglerne om væddemål. Senere trak han sig tilbage fra Englands trup til UEFA U21 mesterskabs finaler. Den 27. august 2013, modtog Townsend hans første invitation til Englands senior trup til VM i fodbold 2014 kvalifikationskamp mod Moldova og Ukraine.

Personlige liv 
Townsend gik på Rush Croft Sports College. Han er fra Chingford, og er og har altid været en stor Tottenham fan. Townsend blev filmet imens han sang Stand By Me af Ben E. King med resten af Tottenham's ungdomsspillere i omklædningsrummet, som dengang var hans hold, som viste sig at blive et helt stort internet-fænomen. Han er af cypriotisk og jamaicansk afstamning.

Eksterne henvisninger 

Fodboldspillere fra England
Fodboldspillere fra Tottenham Hotspur F.C.
Fodboldspillere fra Yeovil Town F.C.
Fodboldspillere fra Leyton Orient F.C.
Fodboldspillere fra Milton Keynes Dons F.C.
Fodboldspillere fra Ipswich Town F.C.
Fodboldspillere fra Watford F.C.
Fodboldspillere fra Millwall F.C.
Fodboldspillere fra Leeds United F.C.
Fodboldspillere fra Birmingham City F.C.
Fodboldspillere fra Queens Park Rangers F.C.
Lyngseidet

Lyngseidet (nordsamisk: Ivgumuotki, kvensk: Yykeänmuotka) er en by der er administrationscenter i Lyngen kommune i Troms og Finnmark fylke i Norge.
Byen har 	806 indbyggere (2012), og ligger på vestsiden af fjorden Lyngen. Lyngseidet er også en landtange mellem fjorden Lyngen og fjordarmen Kjosen i Ullsfjorden. Tangen er tre kilometer bredt

Stedet 
Ud over kommunale kontorer og dagligvarebutikker har Lyngseidet blandt andet børne- og ungdomsskole, børnehave, alderdomshjem, bibliotek og helsecenter.

På Lyngseidet ligger Lyngen kirke fra 1770-tallet. En kilometer syd for Lyngseidet ligger Solhov folkehøjskole. Bygningen blev opført i 1924 og er Nord-Norges største træbygning. Folkehøjskolen blev nedlagt i 1987, men bygningen bruges mens Eidebakken børne- og ungdomsskole på Lyngseidet renoveres.

Fra Lyngseidet går riksvei 91 mod nordvest mod Svensby ved Ullsfjorden. Riksvei 868 går mod syd til Oteren i Storfjord. Der går også fylkesvei mod nord til Årøybukt og Koppangen. Over fjorden Lyngen går færge (del af riksvei 91) til Olderdalen i Kåfjord. Lige ved færgelejet står skulpturen Gollis, en 9,4 meter høj julenisse i plast.

3. september 2010 var der et kviklerskred ved Lyngseidet. En person blev reddet ud af et hus som flød på fjorden.

Eksterne kilder/henvisninger 

 Arkitekturguide:
 Bageriet og Rossgården på Lyngseidet
 Eidebakken skole
 Lyngen kirke
 Lyngen præstegård
 Solhov folkehøgskole

Byer i Troms og Finnmark
Lyngen
Index on Censorship

Index on Censorship, (tidligere: Writers and Scholars Educational Trust (WSI)), etableret i 1972, er en engelsk almennyttig organisation for ytringsfrihed, hjemhørende i Storbritannien med hovedkontor i London.

Organisationen udgiver tidsskriftet af samme navn, Index on Censorship.

WSI blev oprettet af poeten Stephen Spender, oxford- filosoffen Stuart Hampshire, journalisten David Astor samt forfatteren Edward Crankshaw.

Den første redaktør for tidsskriftet var Michael Scammell.

Ekstern henvisning 
 Organisationens hjemmeside (engelsk)

Organisationer fra Storbritannien
Etableret i 1972
Restaurant Kohalen

Restaurant Kohalen er en restauration fra 1907 på Aarhus Havn i bunden af Jægergårdsgade. Jægergårdsgade var en af havnens vigtigste indfaldsveje, og Kohalen blev bygget lige op til det nyopførte 'Aarhus Offentlige Slagtehus', der var byens kvægtorv. Der ligger stadig et slagteri bag spisestedet.

Restaurant Kohalen er af Kulturarvsstyrelsen vurderet til at have bl.a. høj kulturhistorisk, miljømæssig og bevaringsmæssig værdi, men bygningen er ikke fredet.

I 1998 overtog Jes og Rita Laustsen forpagtningen, og Kohalen fremstår i dag som en frokostrestaurant med traditionel dansk mad på menukortet.

Kilder og referencer 
 Kohalen Aarhus Wiki
 Aarhus Offentlige Slagtehus Aarhus Wiki

Eksterne henvisninger 
 Kohalen Restaurationens egen hjemmeside
 Restaurant Kohalen - et levende museum i Aarhus  Byens Spiseguide (Aarhus) dec. 2012. Billeder og beskrivelser af interiøret, atmosfæren og maden.

Restauranter i Aarhus
Etableret i 1907
Gylfi Sigurðsson

Gylfi Þór Sigurðsson (født 8. september 1989 i Hafnarfjörður) er en islandsk fodboldspiller, der spiller for Lyngby Boldklub. Tidligere har han spillet for Everton F.C., Reading og Hoffenheim, Shrewsbury Town, Crewe Alexandra, Tottenham og Swansea. Han blev årets spiller i to sæsoner for Reading i 2009-10 og for Hoffenheim i 2010-11. Gylfi Sigurðson er islandsk landsholdsspiller og var med under EM-slutrunden 2016 og VM 2018. Han er offensiv midtbanespiller

Karriere 
Sigurðsson spillede for hjembyens fodboldhold Fimleikafélag Hafnarfjarðar, før han flyttede til Breiðablik og kort tid efter blev udtaget til det islandske U/17 landshold. Derefter tilbragte han tre år hos Readings ungdoms- og reservehold. Før 2007-08 sæsonen fik han en professionel kontrakt med klubben.

Klubber 
Sigurðsson hørte til Reading i to sæsoner som seniorspiller, men var dog udlejet et par gange til andre klubber. Han fik 42 kampe for klubben og scorede 18 mål, hvorpå han skiftede til tyske TSG 1899 Hoffenheim. Her var han også i to sæsoner, men var udlejet i det sidste halve år til Swansea, der efterfølgende var klar til at købe ham fri fra den tyske klub. Handlen gik dog i vasken, da Swanseas træner, Brendan Rodgers samtidig skiftede til Liverpool.

I stedet skrev Sigurðsson kontrakt med Tottenham. Her havde han pæn succes med 58 kampe og otte mål på to sæsoner, men i sommeren 2014 vendte han tilbage til Swansea, hvor han straks fik succes med et oplæg og en scoring i sæsonens første ligakamp i 2-1-sejren over Manchester United. Han blev tre sæsoner i klubben, hvor det blev til 68 kampe og 18 mål, og med 9 mål og 13 målgivende afleveringer blev Sigurðsson en vigtig spiller i Swanseas kamp for at undgå nedrykning (hvilket lykkedes).

I sommeren 2017 underskriv Gylfi Sigurðsson en kontrakt med ligarivalerne fra Everton.

Efter at Gylfi havde haft en længere periode uden fodbold kom han i sommer 2023 til Lyngby Boldklub.

Landshold 
Sigurðsson deltog i U/19-kvalifikation i 2008, hvor han scorede to gange og efterfølgende to gange i slutrunden, men  tabte til gruppevinderne fra  og gik glip af finalen. I november 2007 fik Gylfi Sigurðsson debut for , hvor han fik lov til at spille en halv time mod . Han nåede i alt 32 ungdomskampe for Island.

I maj 2010 fik Sigurðsson debut for s A-landshold i en 4-0 sejr over  og leverede den afgørende aflevering til det andet mål på et frispark. Han blev siden fast mand på landsholdet og var en af de bærende spillere for holdet, der først overraskede ved at kvalificere sig (blandt andet med to sejre over , hvor Sigurðsson scorede alle tre mål) og siden nåede kvartfinalen ved EM-slutrunden 2016. Han blev også udtaget til VM 2018 i Rusland.

Referencer 

Fodboldspillere fra Island
Fodboldspillere fra Reading F.C.
Fodboldspillere fra Shrewsbury Town F.C.
Fodboldspillere fra Crewe Alexandra F.C.
Fodboldspillere fra TSG 1899 Hoffenheim
Fodboldspillere fra Swansea City A.F.C.
Fodboldspillere fra Tottenham Hotspur F.C.
Fodboldspillere fra Everton F.C.
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra Lyngby Boldklub
Gadenavneskilt

Gadenavneskilte sættes op i byerne for at lette borgernes orientering i bymiljøet ved at fortælle hvilket gadenavn vejen eller gaden har. 

Der findes flere typer gadenavneskilte:
 på lav galge, som anvendes i nye boligområder og ved større indfaldsveje,
 på stander over hovedhøjde i kryds 
 skilte på mur i bykernen.

Eksterne henvisninger

Vejens udstyr
Skilte
Skitse

En skitse (skizze) (af italiensk schizzo, fransk esquisse, engelsk sketch) er et flygtigt udkast til et kunstværk, et maleri, billedhuggerarbejde (en tegning, en lille plastisk model) og lignende. Skitse falder ofte sammen med studie (forstudie); men ved dette forstår man dog gerne en mere gennemarbejdet fremstilling: en enkelthed, der skal overføres i det endelige kunstværk, eller dette i sin helhed (især i mindre målestok) som det kunstneriske råprodukt, hvoraf det planlagte kunstværk skal fremgå. Selvfølgelig vil skitse og studiet ofte have en større umiddelbarhedens friskhed end det helt færdige arbejde, der skal passere refleksionens filtre.

Kilder 
  Opslag af amtsforvalter Axel Holck

Eksterne henvisninger 

Kunst
Magnus Lekven

Magnus Levken (født 13. januar 1988) er en norsk tidligere fodboldspiller, der har spillet for de norske klubber Odd og Vålerenga samt Esbjerg fB i den danske superliga.

Referencer

Eksterne henvisninger 
 
 Magnus Lekven, all-time Superligastatistik på Superstats.dk
 Magnus Levken Profil hos Esbjerg fB

Fodboldspillere fra Norge
Fodboldspillere fra Esbjerg fB
Fodboldspillere fra Odds BK
Fodboldspillere fra Vålerenga IF
Chagrin

Chagrin (, ),
er en slags læder med en særlig narv, der
fremstilles i Astrakhan, Konstantinopel, Persien og flere
steder af de omhyggeligt rensede rygstykker af
æsels- og hestehuder, der i udblødt tilstand
udspændes i en ramme, lægges på jorden med
kødsiden nedad og bestrøs med de små,
meget hårde frø af en art mælde, Chenopodium album, 
der trædes eller valses ned i skindene, som derefter tørres,
og de fastsiddende frø
udbankes, eller de falder ud ved den efterfølgende
udblødning; de ophøjede dele imellem
indtrykkene af frøene skrabes bort med en kniv.

Når skindene derefter udblødes, vil de dele,
der har været trykket ned af frøene, bulne
stærkere ud end de afskrabede, tynde dele,
hvorved der opstår en mængde små nopper,
der holder sig ved den derpå følgende
garvning. 

Chagrin farves oftest mørkegrønt med
kobbersalte, men findes også i andre farver; det
benyttes mest på produktionsstederne til
skeder, seletøj og andet.

Hvad der her går under
navn af chagrin, fremstilles ved at behandle forskellige
slags skind med ophedede, på passende
måde graverede kobbervalser eller presser; men
sådant chagrin er ikke nær så stærkt som det ægte
og skaller let af. På denne måde fremstilles
også chagrinpapir, der især benyttes til
bogbind. Chagrin benyttes også som benævnelse for
en slags nopret silketøj.

Chagrin kalder man endvidere de faste dele, som
findes på huden hos tværmundede fisk (hajer
og rokker). De består af dentin, beklædt med
et lag emalje og er derfor overordentlig
hårde. Den ru chagrin af den almindelige pighaj og andre
hajer kan benyttes af snedkere og drejere til
at polere træ, elfenben og metaller, og
japanerne anvender det noprede skind, (galuchat)
af visse rokker til beklædning af hæftet på
knive og sværd, til skeder osv.

Den franske forfatter Honoré de Balzac har skrevet romanen "Chagrinskindet" (1831). Den er oversat til dansk.

Kilde
  af kemiker Karl Meyer og cand.mag. Ad. Jensen

Eksterne henvisninger

 "What is Shagreen?", der også har en del andre stavemåder: shagreen, shaggreen, chagreen, shagrin 

Læder
Salmonsens
Atlantic City (flertydig)

Atlantic City kan henvise til:

 Atlantic City − en by i New Jersey i USA
 Atlantic City, Wyoming − en by i Wyoming i USA
 Atlantic City (film fra 1944) − en musical film
 Atlantic City (film fra 1980) − en dramafilm
 "Atlantic City" (sang) − en sang fra 1982 af Bruce Springsteen
 "Atlantic City" (How I Met Your Mother) − en episode i TV-serien How I Met Your Mother
Maciej Bykowski

Maciej Bykowski (født 22. februar 1977) er en polsk fodboldspiller, der senest spillede i ŁKS Łódź.

Eksterne henvisninger 
 
 90 minut.pl 

Fodboldspillere fra Polen
Fodboldspillere fra Górnik Łęczna
Fodboldspillere fra Panathinaikos
Fodboldspillere fra Polonia Warszawa
Fodboldspillere fra Lech Poznań
Fodboldspillere fra LKS Łódź
Fodboldspillere fra OFI Kreta
Fodboldspillere fra GKS Bełchatów
Krzysztof Pilarz

Krzysztof Pilarz (født 9. november 1980) er en polsk fodboldspiller, der spiller i Arka Gdynia.

Eksterne henvisninger 

Fodboldspillere fra Polen
Fodboldspillere fra Ruch Chorzów
Fodboldspillere fra Cracovia
Fodboldspillere fra GKS Bełchatów
Fodboldspillere fra Korona Kielce
Fodboldspillere fra Lechia Gdańsk
Fodboldspillere fra Odra Wodzisław
Fodboldspillere fra Pogoń Szczecin
Marie Poulsen

Marie, gift Pedersen og Poulsen (født 26. september 1928, død 11. november 2013) var en dansk fhv. direktør.

Hun var oprindeligt uddannet defektrice, men gik ind i fjerkræbranchen og grundlagde sammen med sin første mand, Vagn Pedersen, Vinderup Fjerkræslagteri i 1952, hvilket gav hende kælenavnet "Hønse-Marie". Da han døde 1975, overtog hun ledelsen af fabrikken, og hendes anden mand, Poul Poulsen, kom også med i ledelsen. I 1999 blev hendes livsværk sammen med Skovsgaard Fjerkræslagteri (grundlagt 1956) fusioneret til Rose Poultry.

I 2010 fik hun journalist Ellen Stampe til at skrive sine erindringer, som udkom under titlen Marie – direktør, millionær & mor.

Kilder 
 Biografi hos Rose Poultry 

Erhvervsfolk fra Danmark
Erhvervskvinder
Selvbiografer fra Danmark
Danskere i 1900-tallet
Birte Kont

Birte Kont (født 1948 i København) er en dansk forfatter.

Hun debuterede som børnebogsforfatter med Den, der hvisker, lyver – en løgnehistorie fra dengang, der kørte sporvogne (1994) og blev uddannet cand.phil. i litteraturvidenskab i 2001 på et speciale om Franz Kafka, som er udgivet som Skyldidentiteten hos Franz Kafka – et essay om en moderne jødisk tvivlers livtag med Loven (2002).

Hendes jødiske baggrund er et tema i hendes virke, og hun har været redaktør for Jødisk Orientering. I 2011 udgav hun den delvist selvbiografiske roman En by i Rusland.

Kont modtog i 2000 og 2003 Litteraturrådets arbejdslegat til kulturessayistik og i 2012 et arbejdslegat fra Statens Kunstfond.

Kilder og eksterne henvisninger 
 Birke Konts hjemmeside 

Jøder fra Danmark
Børnebogsforfattere fra Danmark
Selvbiografer fra Danmark
Litteraturhistorikere fra Danmark
Essayister fra Danmark
Romanforfattere fra Danmark
Dansksprogede forfattere fra Danmark
Personer fra København
Danskere i 1900-tallet
Danskere i 2000-tallet
Redaktører fra Danmark
Tømmerstik

Et tømmerstik er et knob som kan binde et reb sammen med et cylindrisk objekt. Knobet bliver holdt stramt, så længe der er spænding på rebet, men det bliver let åbnet, selv efter stor belastning, når spændingen fjernes.

Tømmerstikket er et gammelt knob. Det er er nævnt første gang i en kilde fra omkring 1625 og er illustreret i 1762.

Referencer 

Knob
Newcastle International Airport

Newcastle International Airport  er en lufthavn i England, Storbritannien. Den er beliggende ved byen Woolsington, 9,5 km nordvest for centrum af Newcastle upon Tyne.

I 2012 betjente lufthavnen 4.366.196 passagerer og havde 153.295 start- og landinger, hvilket gjorde den til landets 11. travleste. Newcastle Airport er i vækst, i 2015.

Historie 
Lufthavnen blev åbnet 26. juli 1935 under navnet Woolsington Aerodrome af Secretary of State for Air, Sir Philip Cunliffe-Lister. På området var opført en hangar, klubhus til flyveklubber, brændstofdepot og en landingsbane hvor underlaget var græs.

I 1960'erne oplevede man en stor vækst i antallet af passagerer i lufthavnen. Dette skyldes primært briterne begyndte at tage på udenlandsrejser til steder som Spanien, i stedet for at holde ferie i Storbritannien. En ny landingsbane blev bygget, ligesom nye standpladser og et kontroltårn blev opført. Disse nye tilføjelser blev indviet af den daværende premierminister Harold Wilson.

Op igennem 1970'erne nærmede passagertallet sig én million om året, og lufthavnen blev fik ophøjet sin status til regional-international lufthavn. Fra starten af 1980'erne investerede man i nyt check-in, catering og toldfrie butikker. I 1991 åbnede man en ny Metro-station ved lufthavnen, som dermed blev forbundet med centrum af Newcastle ved hjælp af Tyne and Wear Metro-systemet.

Tony Blair indviede i 2000 en ny udvidelse af lufthavnen til 27.000.000 engelske pund, og samme år åbnede det første lavprisflyselskab en rute fra Newcastle. Københavns Lufthavne købte i 2001 49% af aktierne i Newcastle Airport. I 2012 blev andelen solgt til den australsk styrede fond AMP Capital. De sidste 51 procent af aktierne ejes af syv kommuner omkring Newcastle.

Galleri

Eksterne henvisninger 

 Newcastle Airports officielle hjemmeside

Referencer 

Lufthavne i England
Etableret i 1935
Airport
Genève Internationale Lufthavn

Genève Internationale Lufthavn  er en lufthavn i Schweiz. Den er beliggende 5 km nordvest for centrum af Genève. 

Lufthavnens nordlige grænse løber langs den schweizisk-franske grænse, og lufthavnen kan tilgås fra begge lande. Passagerer på flyvninger til eller fra Frankrig behøves ikke at gå gennem de schweiziske told- og immigrationsmyndigheders kontroller, hvis de forbliver i den franske del af lufthavnen. Godstransport er også tilgængelige fra begge lande, hvilket gør Genève til et EU fragtknudepunkt selvom Schweiz ikke er medlem af EU. Lufthavnen er placeret delvist i kommunerne Meyrin og Le Grand-Saconnex.

International Air Transport Association har deres europæiske hovedkontor i lufthavnen, og Airports Council International har deres internationale hovedsæde placeret her.

I 2012 betjente lufthavnen 13.899.422 passagerer og havde 192.944 start- og landinger, hvilket gjorde den til landets anden travleste efter Zürich Lufthavn.

Historie 
Lufthavnen blev åbnet i 1919 som en simpel foranstaltning. Fra 1926 til 1931 blev alle træskure fjernet, og erstattet af bygninger opført i beton. På det tidspunkt var der en lille mængde af lufttrafik med blandt andet Lufthansa. I 1930 var der i alt seks flyselskaber der i alt servicerede syv ruter ud af Genève. I 1937 opførte man den første landingsbane af beton, og året efter havde Swissair, KLM, Lufthansa, Air France, Malev, AB Aerotransport, Alpar og Imperial Airways trafik fra stedet.

Under 2. verdenskrig forbød de schweiziske myndigheder alle flyvninger fra Schweiz. I 1945 blev landingsbanen udvidet til 1.200 m og samme år blev myndighederne enige om at opføre den første lufthavnsterminal i Genève. Terminalen stod færdig i 1946, og året efter var man færdig med endnu en forlængelse af landingsbanen, så den nu var 2.000 meter lang. Terminalen fra '46 er den der i 2013 blev benyttet som Terminal 2.

Swissair blev første selskab til at lancerer en rute til New York, da de i 1947 lettede fra Genève med et Douglas DC-4 fly. Den 17. juli 1959 landede det første jetfly i Genève, da et Caravelle-fly fra Scandinavian Airlines satte hjulene på landingsbanen. 11 år senere var amerikanske TWA første selskab med et Boeing 747 fly i lufthavnen.

Galleri

Eksterne henvisninger 

 Genève Internationale Lufthavns officielle hjemmeside   

Lufthavne i Schweiz
Etableret i 1919
Lufthavn